*Par atklāta konkursa*

*“Tramvaja sliežu ceļu pārbūve Slokas ielā”*

*(ID Nr.RS/2021/59) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums: Vai pretendents pareizi saprot, ka būvdarbu laikā tam nebūs jāveic maksa par RDSD transporta būvju izmantošanu (lietošanu) un šajā konkursā šīs potenciālās izmaksas nav jāievērtē?*

Atbilde: pretendentam finanšu piedāvājumā nav jāiekļauj maksa par rakšanas atļauju un ielas elementu aizņemšanu. Nepieciešamības gadījumā Pasūtītājs veiks samaksu Rīgas domes Satiksmes departamentam par transporta būvju izmantošanu Rīgas ielu sarkano līniju robežās un transporta būvju un inženierkomunikāciju aizsardzības zonās.

*Jautājums: Vai Pretendents pareizi saprot, ka finanšu tāmes jāsastāda atbilstoši nolikuma 5. pielikumā dotajām tāmēm un koptāmēm un atsevišķi nav jāizstrādā katrai kārtai Kopsavilkums atbilstoši LBN 501-17, kur atsevišķi uzrāda virsizdevumus un peļņu, bet gan šajā konkursā virsizdevumus un peļņu jāiekļauj atbilstoši un/vai proporcionāli lokālo tāmju vienību izmaksās?*

Atbilde: paskaidrojam, ka katrai kārtai ir jāizstrādā kopsavilkums atbilstoši Ministru kabineta 2017.gada 3.maija noteikumu Nr. 239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība”” 6.pielikumam.

Papildus informējam, ka tiks precizētas atklātā konkursa nolikumam pievienotās tāmes, kas tiks publicētas tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*Jautājums: Līgumā 5.3. punktā minēts:*

*Organizējot Darbus,* *Būvuzņēmējam jānodrošina un jāatbild par vides aizsardzības prasību, tajā skaitā, Rīgas domes saistošajos noteikumos paredzēto apstādījumu uzturēšanas un aizsardzības prasību izpildi, kā arī, lai nodrošinātu transportlīdzekļu un gājēju drošu kustību, jānodrošina ielu, kuras atrodas objekta robežās, ikdienas uzturēšana saskaņā ar Rīgas domes 2012.gada 31.janvāra iekšējiem noteikumiem Nr.13 “Par Rīgas pilsētas pašvaldības ielu ikdienas uzturēšanas prasībām” (pielikums \_\_\_\_), Rīgas domes 2015.gada 28.aprīļa saistošajiem noteikumiem Nr.146 “Rīgas pilsētas teritorijas kopšanas un būvju uzturēšanas saistošie noteikumi” un Pasūtītāja norādījumiem no 1., 2. vai 3.kārtas Darbu uzsākšanas brīža līdz 1., 2. vai 3.kārtas nodošanai ekspluatācijā. Lai nodrošinātu satiksmes drošību, Būvuzņēmējam jānodrošina un jāatbild par normatīvajos aktos noteikto Objekta uzturēšanas (tīrīšana, bedrīšu remonts u.c.) prasību ievērošanu visā Darbu izpildes laikā līdz Objekta nodošanai ekspluatācijā.*

 *Vai Pretendents pareizi saprot, ka tam būs jāuztur viss būvobjekts, tostarp arī ziemas sezonā, līdz katras konkrētās kārtas nodošanai ekspluatācijā? Vai Pretendentam būs jāuztur arī 2. un 3. kārtas būvdarbu zona, ja tas faktiski darbus veiks tikai 1. kārtas būvdarbu zonas ietvaros?*

Atbilde: Būvuzņēmējam jānodrošina un jāatbild par objekta (katras kārtas) uzturēšanu, pēc tam, kad pasūtītājs ir nodevis būvuzņēmējam attiecīgās kārtas būves vietu, par ko puses paraksta Būves vietas nodošanas – pieņemšanas aktu un būvuzņēmējs par kārtas būves vietu ir atbildīgs līdz attiecīgās kārtas pieņemšanai ekspluatācijā.

*Jautājums: Nolikuma 21.1.3.3. punktā minēts, ka grafiskā veidā jānorāda Darbu daudzumu un izmaksu sarakstā paredzēto darbu veidu izpildes termiņi (kalendāra dienās), skaitliski norādot dienu skaitu, kādā plānots veikt katru no darbiem, kā arī norādot darbu veikšanas secību. Dokumentā “Papildus informācija par nolikumu” Pasūtītājs jau atbildēja, ka darbu izpildes kalendāro grafiku var iesniegt par Darbu daudzumu un izmaksu sarakstā norādītajām galvenajām sadaļām, ņemot vērā Pasūtītāja orientējošajā darbu veikšanas grafikā (nolikuma 7.pielikums) norādītās galvenās darbu sadaļas.*

 *Ņemot vērā, ka darbi paredzēti orientējoši 30 mēnešus (~900 dienas), lai grafiks būtu pārskatāmāks, vai pretendents darbu izpildes kalendāro grafiku var iesniegt mēnešos, atsevišķi papildu skaitliski norādot kopējo darbu izpildes kalendāro dienu skaitu norādītajām galvenajām darbu sadaļām?*

Atbilde: informējam, ka darbu izpildes kalendāro grafiku var iesniegt par Darbu daudzumu un izmaksu sarakstā norādītajām galvenajām sadaļām, ņemot vērā Pasūtītāja orientējošajā darbu veikšanas grafikā norādītās galvenās darbu sadaļas.

Iepirkumu komisijas priekšsēdētāja Karīna Meiberga